ריקי דסקל

ריקי דסקל (נולדה ב-1953) היא משוררת, שחקנית תיאטרון ויוצרת ישראלית.

ביוגרפיה
ראשית חייה והשכלה

ריקי דסקל נולדה ב-1953 בשכונת קריית אליעזר בחיפה. אחות צעירה לשני אחים, בת לניצולי שואה. בוגרת בית הספר הריאלי העברי בחיפה, לימודי ספרות וחינוך באוניברסיטת חיפה וסמינר אורנים. מיד עם שחרורה מהצבא, שבוע לפני מלחמת יום כיפור, החלה ללמוד משחק בחוג לתיאטרון באוניברסיטת תל אביב. בוגרת לימודי תואר שני במדעי היהדות ב"מכון שכטר" בירושלים.

פעילות בתחום השירה

שיריה פורסמו לראשונה בכתב העת לספרות "פרוזה" בעריכת יוסי קריים, ב-1985. מאז ועד היום ממשיכה דסקל לפרסם משיריה במגוון כתבי עת ספרותיים וכן בעיתונות היומית.
עד כה פרסמה שישה ספרי שירה. אחדים משיריה הולחנו בידי יסמין אבן, נגה אשד ושלמה גרוניך.

ספריה ראו אור בסיוע קרן תל אביב לספרות, מפעל הפיס וקרן עמו"ס.

פעילות בתחום התיאטרון
כבר בשנתה האחרונה כסטודנטית למשחק, החלה להופיע בתיאטרון באר שבע; "בית ברנרדה אלבה" בבימוי יורם פאלק, "הבט אחורה בזעם" בבימוי ערן בניאל ועוד.
כמו כן שיחקה בתיאטרון חיפה, הבימה ובמספר הפקות קולנוע וטלוויזיה.

לאורך השנים שיתפה פעולה עם קבוצת יוצרות בהפקות פרינג' פורצות דרך המשלבות ספרות ותיאטרון: "בתוכו" – תיאטרון הסמטה ו"רכבת בבואריה" שהוצג בפסטיבל עכו . "ספר הזכרונות של בטני", מופע על פי ספר שיריה הנקרא כך בבימויה של מלכה מרין ובהשתתפותן של נגה אשד ומיכל גולדברג אייל הוצג בתיאטרון "קרוב". בעבר, לימדה מספר שנים בבית הספר למשחק "בית צבי" ובאוניברסיטת חיפה ומאז מלמדת דיבור לבמה (הגייה) ועבודה על טקסט בבית הספר לתיאטרון של סמינר הקיבוצים ובבית הספר לביטוי יצירתי "הדרך".

חיים אישיים

דסקל נשואה ליוסי דסקל, מנכ"ל בומברדייה ישראל, ואם לארבעה.

כתביה
רצועה של אור, ירושלים: הוצאת אלקנה, 1989
כולם מייחלים למחווה של אהבה, תל אביב: הוצאת ביתן, 1993
ספר הזכרונות של בטני, תל אביב: הוצאת תמוז ואגודת הסופרים, 2000
לחם הפנים, תל אביב: הוצאת הקיבוץ המאוחד, 2007
הכח המדמה, תל אביב: הוצאת עם עובד, 2012
כמות שהוא, תל אביב: הוצאת עם עובד, 2016
שפת הנהר, תל אביב הוצאת עם עובד, 2021
גלויה מיפן, תל אביב הוצאת פטל, 2024

פרסים שהוענקו לה
 פרס אגודת הסופרים על "ספר הזכרונות של בטני" (2000)
 פרס אקו"ם לשירה על "הכח המדמה" (2012)
 פרס היצירה לסופרים ומשוררים לשנת ה'תשע"ח

 לקריאה נוספת 
 נפתלי עירוני, מסע אל העבר, על המשמר, 10, 22 באוקטובר 1986
 ציפי שוחט, בחירה מתוך אילוץ: זרקור על ריקי דסקל, על המשמר, 10, 29 באוקטובר 1986
 אלה בת-ציון, להושיע את אלוהים: בעקבות שתי מלים בשיר מאת ריקי דסקל, מרפסת: קונטרסים לשירה, 1991
 מאיה בז'רנו, לא יכולתי לשמוע את בכייה של הנמלה: שירה של ריקי דסקל בצירוף דיון אודותיו, מעריב, ספרות אמנות, 4-5, מאי 1992
 דליס אלאלוף מימון, בין המוקצן העצום למיניאטורי המופנם, דבר, 26, אפריל 1994
 עמירה הגני, רגע אחד מופלא, מאזנים, 58, אוגוסט 1994
 יהודית אוריין, הגוזלים מתים, עיתון 77, 8, 2001
 ערן בר-גיל, מראה הילדה שלי אובד, הארץ, מוסף ספרים, גל' 446, 12, 12 בספטמבר 2001
 רות אלמוג, מראה הילדה אובד לי, הארץ, תרבות וספרות, 3, 31 במאי 2002
 שמואל שתל, משחקי הלשון - החיים והמוות, עתון 77, 8, 2007
 ניצה בן-דב, לחם הפנים - לחם התמיד, מאזנים, כרך פ"ב, 102–103, 2008
 ארז שוויצר, אלוהי הכאב והיופי, הארץ, מוסף ספרים, גל' 1008, 14, 20 ביוני 2012
 גבריאלה אלישע, ברושים הם סימני קריאה, מאזנים, כרך פ"ו, 46, 2012
 ד"ר משה גרנות, חידות שראוי לפענח על ספר שיריה של ריקי דסקל "שפת הנהר"


 זיוה שמיר, כל הצלילים וההדים, המראות והבָּבוּאות- על "שפת הנהר" (שירים), אתר מב"ע, ינואר 2024


 קישורים חיצוניים 

 הבלוג של ריקי דסקל באתר הבלוגים בננות Blogs





 מצגת משירי ריקי דסקל, בקובץ PDF להורדה
 ריקי דסקל מקריאה את שירה "זה יכול להיות שיר אהבה", ביוטיוב
 ריקי דסקל מדברת על ספרה "הכח המדמה", ביוטיוב
 ארבעה שירים מאת ריקי דסקל, ביקום תרבות

 גבריאלה אלישע על ספרה של דסקל, "הכח המדמה"
 פרטים על המופע "ספר הזכרונות של בטני", באתר "הבמה"

 ריקי דסקל, שיר מנסיעה לא מדומה, מתוך : לחם הפנים הוצאת הקיבוץ המאוחד 2007, לחן : אתי בן זקן
 ריקי דסקל, "כמות שהוא" הוצאת עם עובד, אירוע השקה
 ריקי דסקל, לנשמת, מתוך: לחם הפנים, הוצאת הקיבוץ המאוחד 2007 לחן: שלמה גרוניך
 ריקי דסקל, רק להורינו אנחנו מתים, מתוך: לחם הפנים, הוצאת הקיבוץ המאוחד 2007 לחן: שלמה גרוניך
 ריקי דסקל, נגה אשד, עוברות אורח, תצרף תיאטרון-שירה, קדימון
 ריקי דסקל, יבחר גנאור, תמיד, לחם הפנים, הוצאת הקיבוץ המאוחד 2007
 ריקי דסקל באתר של נילי דגן
 שפת הנהר, השקה, בית היוצר, מרס 2022
 שפת הנהר, השקה, חדרים חיפה, מרס 2022
 חדר משותף, מהדורה דו לשונית סרבית-עברית, ריקי דסקל, מילוסווה פבלוביץ', דינה קטן בן-ציון
 נקרא לזה אושר, ערב מחווה למשוררת ריקי דסקל, 2014


קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:קריית אליעזר (חיפה): אישים
קטגוריה:ישראליות שנולדו ב-1953
קטגוריה:ישראלים שנולדו ב-1953